จังหวัดสุโขทัย จัดกิจกรรมออกพรรษา “ตักบาตรเทโวโรหณะ นบพระอัฏฐารศ วัดสะพานหิน
จังหวัดสุโขทัย จัดกิจกรรมออกพรรษา “ตักบาตรเทโวโรหณะ นบพระอัฏฐารศ วัดสะพานหิน        ที่บริเวณวัดสะพานหิน อุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย นายไมตรี ไตรติลานันท์ ผู้ว่าราชการจังหวัดสุโขทัย นำหัวหน้าส่วนราชการและพุทธศาสนิกชนกว่า 1,000 คน ร่วมตักบาตรข้าวสารอาหารแห้ง แด่พระภิกษุ สามเณร จำนวน 68 รูป เดินลงมาจากพิมารพระอัฎฐารศ บนยอดเขาวัดสะพานหิน ความสูง 300 เมตร เพื่อสืบสานประเพณีโบราณ ซึ่งวันออกพรรษา ตรงกับวันขึ้น 15 ค่ำ เดือน 11 เป็นสำคัญวันหนึ่งของพระภิกษุสงฆ์ คือ เป็นวันสิ้นสุดการจำพรรษา หรือออกจากพรรษาที่ได้อธิษฐานเข้าจำพรรษาตลอดระยะเวลา 3 เดือน ในวันออกพรรษาในพระไตรปิฎกกล่าวไว้ว่า เป็นวันที่พระสัมมาสัมพุทธเจ้าเสด็จลงจากสวรรค์ชั้นดาวดึงส์มายังโลกมนุษย์ หลังจากที่พระองค์ได้เสด็จไปจำพรรษาและแสดงพระธรรมเทศนาโปรดเทพบุตรพุทธมารดา ซึ่งอยู่สวรรค์ชั้นดุสิต แต่ลงมาฟังพระธรรมเทศนาที่ชั้นดาวดึงส์ ซึ่งจังหวัดสุโขทัยจะจัดงานต่อเนื่องเช่นนี้เป็นประจำทุกปีเพื่อเป็นการสืบสาน ราชประเพณีโบราณ เสริมสร้างบุญบารมีให้กับตัวเองและครอบครัว รวมทั้งเป็นการประชาสัมพันธ์งานบุญยิ่งใหญ่ให้แพร่หลายสู่สายตานักท่องเที่ยว ทั้งชาวไทยและชาวต่างชาติ #จังหวัดสุโขทัย #ตักบาตรเทโว #วัดสะพานหิน #สำนักข่าวกรมประชาสัมพันธ์ #NNT #ILOVETHAILAND